b'\n_START_ARTICLE_\nEvropska makroseizmi\xc4\x8dna lestvica\n_START_PARAGRAPH_\nEvropska potresna lestvica ali evropska makroseizmi\xc4\x8dna lestvica (angle\xc5\xa1ko European Macroseismic Scale, kratica EMS) se uporablja kot merska enota pri navajanju intenzitetne stopnje potresov (npr. 8 EMS ali VIII EMS)._NEWLINE_Osnutek evropske makroseizmi\xc4\x8dne lestvice je nastal leta 1992 na evropski seizmolo\xc5\xa1ki komisiji in je bila kasneje dopolnjevana. V Sloveniji se lestvica EMS uporablja od leta 1995. EMS upo\xc5\xa1teva nove na\xc4\x8dine gradnje, nove materiale, ki jih uporabljajo v gradbeni\xc5\xa1tvu in natan\xc4\x8dneje dolo\xc4\x8da u\xc4\x8dinke potresov na visoke zgradbe. Z novo lestvico so odpravljene nelinearnosti med posameznimi stopnjami, predvsem med \xc5\xa1esto in sedmo. Ta lestvica ni namenjena samo seizmologom, temve\xc4\x8d tudi gradbenikom. Opis posameznih stopenj je podoben kot pri lestvicah MCS in MSK._NEWLINE_Uporablja se predvsem v Evropi in naj bi jo postopoma prevzele vse evropske dr\xc5\xbeave.'